ประกาศกรมการขนส่งทางบกประกาศกรมการขนส่งทางบกเรื่อง กำหนดหลักเกณฑ์วิธีการ เงื่อนไข และระยะเวลาการตรวจและทดสอบและการออกหนังสือรับรองการตรวจและทดสอบส่วนควบและเครื่องอุปกรณ์ของรถที่ใช้ก๊าซปิโตรเลียมเหลวเป็นเชื้อเพลิงตามกฎหมายว่าด้วยรถยนต์พ.ศ. ๒๕๖๐ ตามที่ได้มีประกาศกรมการขนส่งทางบกเรื่อง กำหนดหลักเกณฑ์ วิธีการ เงื่อนไข และระยะเวลาการตรวจและทดสอบและการออกหนังสือรับรองการตรวจและทดสอบส่วนควบและเครื่องอุปกรณ์ของรถที่ใช้ก๊าซปิโตรเลียมเหลวเป็นเชื้อเพลิงพ.ศ. ๒๕๕๑ ลงวันที่ ๒๑ ตุลาคม ๒๕๕๑ ไว้แล้ว นั้น โดยที่เป็นการสมควรปรับปรุงแก้ไขข้อกำหนดเกี่ยวกับหลักเกณฑ์วิธีการ เงื่อนไข และระยะเวลาการตรวจและทดสอบและการออกหนังสือรับรองการตรวจและทดสอบส่วนควบและเครื่องอุปกรณ์ของรถที่ใช้ก๊าซปิโตรเลียมเป็นเชื้อเพลิงเพื่อให้สามารถนำเทคโนโลยีสารสนเทศมาใช้ในการบันทึกข้อมูลผลการตรวจและทดสอบ รายงานผลการตรวจและทดสอบและออกหนังสือรับรองการตรวจและทดสอบผ่านระบบอินเตอร์เน็ตซึ่งจะทำให้การตรวจสอบการตรวจและทดสอบส่วนควบและเครื่องอุปกรณ์ของรถที่ใช้ก๊าซปิโตรเลียมเหลวเป็นเชื้อเพลิงเป็นไปอย่างมีประสิทธิภาพมากยิ่งขึ้นอาศัยอำนาจตามความในข้อ ๘ และข้อ ๙ ของกฎกระทรวงกำหนดส่วนควบและเครื่องอุปกรณ์ของรถที่ใช้ก๊าซปิโตรเลียมเหลวเป็นเชื้อเพลิงพ.ศ. ๒๕๕๑ อธิบดีกรมการขนส่งทางบก จึงออกประกาศไว้ ดังต่อไปนี้ข้อ๑ ให้ยกเลิกประกาศกรมการขนส่งทางบกเรื่อง กำหนดหลักเกณฑ์ วิธีการ เงื่อนไขและระยะเวลาการตรวจและทดสอบและการออกหนังสือรับรองการตรวจและทดสอบส่วนควบและเครื่องอุปกรณ์ของรถที่ใช้ก๊าซปิโตรเลียมเหลวเป็นเชื้อเพลิงพ.ศ. ๒๕๕๑ ลงวันที่ ๒๑ ตุลาคม ๒๕๕๑ข้อ๒ ในประกาศนี้ถัง หมายความว่าถังหรือภาชนะบรรจุก๊าซปิโตรเลียมเหลวส่วนควบและเครื่องอุปกรณ์ หมายความว่าส่วนควบและเครื่องอุปกรณ์ของรถที่ใช้ก๊าซปิโตรเลียมเหลวเป็นเชื้อเพลิงการตรวจและทดสอบ หมายความว่าการตรวจและทดสอบการติดตั้ง และการตรวจและทดสอบถังการตรวจและทดสอบการติดตั้ง หมายความว่าการตรวจและทดสอบส่วนควบ และเครื่องอุปกรณ์และการติดตั้งส่วนควบและเครื่องอุปกรณ์ของรถที่ใช้ก๊าซปิโตรเลียมเหลวเป็นเชื้อเพลิงการตรวจและทดสอบถัง หมายความว่าการตรวจและทดสอบถังหรือภาชนะบรรจุก๊าซปิโตรเลียมเหลวของรถที่ใช้ก๊าซปิโตรเลียมเหลวเป็นเชื้อเพลิงผู้ตรวจและทดสอบ หมายความว่าผู้ได้รับหนังสือให้ความเห็นชอบการเป็นผู้ตรวจและทดสอบส่วนควบและเครื่องอุปกรณ์ของรถที่ใช้ก๊าซปิโตรเลียมเหลวเป็นเชื้อเพลิงผู้ตรวจและทดสอบทั่วไป หมายความว่าผู้ตรวจและทดสอบที่ไม่เป็นผู้ผลิตรถยนต์ซึ่งตรวจและทดสอบส่วนควบและเครื่องอุปกรณ์และการติดตั้งส่วนควบและเครื่องอุปกรณ์ของรถที่ใช้ก๊าซปิโตรเลียมเหลวเป็นเชื้อเพลิงกับรถที่ผ่านกระบวนการผลิตเสร็จเรียบร้อยแล้วผู้ตรวจและทดสอบที่เป็นผู้ผลิต หมายความว่าผู้ตรวจและทดสอบที่เป็นผู้ผลิตรถยนต์ซึ่งตรวจและทดสอบส่วนควบและเครื่องอุปกรณ์และการติดตั้งส่วนควบและเครื่องอุปกรณ์ของรถที่ใช้ก๊าซปิโตรเลียมเหลวเป็นเชื้อเพลิงที่ผลิตจากโรงงานเป็นครั้งแรกก่อนการจดทะเบียนซึ่งมีการกำหนดรหัสหรือรุ่นเป็นการเฉพาะผู้ตรวจและทดสอบถัง หมายความว่าผู้ตรวจและทดสอบถังหรือภาชนะบรรจุก๊าซปิโตรเลียมเหลวที่ติดตั้งในรถที่ใช้ก๊าซปิโตรเลียมเหลวเป็นเชื้อเพลิงผู้ติดตั้ง หมายความว่าผู้ได้รับหนังสือให้ความเห็นชอบการเป็นผู้ติดตั้งส่วนควบและเครื่องอุปกรณ์ของรถที่ใช้ก๊าซปิโตรเลียมเหลวเป็นเชื้อเพลิงระบบสารสนเทศกรมการขนส่งทางบก หมายความว่าระบบงานที่กรมการขนส่งทางบกจัดทำขึ้นเพื่อให้ผู้ตรวจและทดสอบบันทึกข้อมูลผลการตรวจและทดสอบรายงานผลการตรวจและทดสอบ และออกหนังสือรับรองการตรวจและทดสอบผ่านระบบอินเตอร์เน็ตระบบโทรทัศน์วงจรปิด หมายความว่าระบบการบันทึกภาพเคลื่อนไหวด้วยกล้องวงจรปิดที่สามารถเชื่อมต่อและส่งสัญญาณภาพไปยังระบบสารสนเทศกรมการขนส่งทางบกได้ข้อ๓ การตรวจและทดสอบต้องปฏิบัติตามหลักเกณฑ์ดังนี้(๑)ตรวจสอบความถูกต้องของส่วนควบและเครื่องอุปกรณ์ให้เป็นไปตามมาตรฐานส่วนควบและเครื่องอุปกรณ์ของรถที่ใช้ก๊าซปิโตรเลียมเหลวเป็นเชื้อเพลิงตามที่กรมการขนส่งทางบกประกาศกำหนดรวมทั้งตรวจสอบรายละเอียดต่าง ๆ ของส่วนควบและเครื่องอุปกรณ์ซึ่งต้องตรงตามหนังสือรับรองการติดตั้งส่วนควบและเครื่องอุปกรณ์(๒)ตรวจสอบความถูกต้องของการติดตั้งส่วนควบและเครื่องอุปกรณ์ให้เป็นไปตามหลักเกณฑ์วิธีการติดตั้งตามที่กรมการขนส่งทางบกประกาศกำหนด(๓)ตรวจพินิจภายนอกถัง ซึ่งต้องไม่ปรากฏข้อบกพร่องอย่างหนึ่งอย่างใดดังต่อไปนี้(ก)ถังถูกไฟไหม้(ข)ถังบิดเบี้ยวไม่ได้รูปทรง หรือมีการดัดแปลงหรือต่อเติมถัง(ค)มีหลุมบ่อโดดเดี่ยวลึกเกินร้อยละ ๕๐ ของความหนาผนังถังเดิม(ง) มีรอยผุกร่อนเป็นแนวยาวตั้งแต่ ๗๕ มิลลิเมตรขึ้นไปและลึกเกินร้อยละ ๒๕ ของความหนาผนังถังเดิมหรือมีรอยผุกร่อนเป็นแนวยาวน้อยกว่า ๗๕ มิลลิเมตร และลึกเกินร้อยละ ๕๐ ของความหนาผนังถังเดิม(จ)มีรอยผุกร่อนทั่วไปลึกเกินร้อยละ ๕๐ ของความหนาผนังถังเดิม(ฉ)มีรอยบุบเว้าที่รอยเชื่อมลึกเกิน ๖ มิลลิเมตร(ช) มีรอยบุบเว้าที่บริเวณอื่นลึกเกินร้อยละ ๑๐ของความกว้างเฉลี่ยของรอยบุบเว้า(ซ) มีรอยบาด รอยขูดขีด หรือทิ่มแทงลึกเกินร้อยละ ๕๐ของความหนาผนังถังเดิม หรือมีรอยดังกล่าวยาวตั้งแต่ ๗๕ มิลลิเมตรขึ้นไปและลึกเกินร้อยละ ๒๕ ของความหนาผนังถังเดิม(ฌ)มีรอยรั่ว ซึม รอยร้าว รอยหักพับ หรือบวม(ญ)จำนวนเกลียวของลิ้นถังที่กินกันลดลงจากที่ระบุไว้หรือเมื่อขันเกลียวแน่นแล้วก๊าซรั่วซึม(ฎ)ลิ้นเอียงจนเห็นได้ชัดเจน(ฏ)โกร่งกำบังหรือฝาครอบเครื่องอุปกรณ์ที่ติดตั้งบนถังเสียรูป หลวมหรือมีรอยเชื่อมชำรุดหรือฐานถังชำรุดทำให้ถังเอียงจนเห็นได้ชัดเจน(ฐ)อุปกรณ์ระบายความดันเสียหาย หรือเสียรูป หรือไม่ตรงตามที่ผู้ผลิตกำหนด(ฑ)เครื่องหมายประจำถังลบเลือนอ่านได้ไม่ชัดเจน มีการแก้ไขโดยไม่ถูกต้อง หรือมีข้อความไม่ถูกต้องตามมอก. ๓๗๐(๔)ทดสอบการรั่วของระบบเชื้อเพลิงก๊าซปิโตรเลียมเหลวด้วยการเติมก๊าซปิโตรเลียมเหลวหรือก๊าซอื่นที่เหมาะสมเช่น ไนโตรเจน ให้มีความดันไม่น้อยกว่า ๗๐๐ กิโลปาสกาล (kPa) เป็นเวลาไม่น้อยกว่า๑๐ นาที ต้องไม่ปรากฏว่ามีการรั่วของระบบเชื้อเพลิง(๕)ตรวจสอบความถูกต้องของการติดเครื่องหมายแสดงการใช้ก๊าซปิโตรเลียมเหลวเป็นเชื้อเพลิงข้อ๔ การตรวจและทดสอบถังต้องปฏิบัติตามหลักเกณฑ์ดังนี้(๑)ตรวจพินิจภายนอกถังแล้ว ต้องไม่ปรากฏข้อบกพร่องตามข้อ ๓ (๓)(๒)ถังเปล่าต้องมีน้ำหนักไม่น้อยกว่าร้อยละ ๙๕ ของน้ำหนักถังเดิม(๓)ทดสอบความทนต่อความดันตามวิธีทดสอบของ มอก. ๓๗๐ ได้แก่(ก)ทดสอบความดันพิสูจน์ด้วยความดัน ๓.๓๐ เมกะปาสกาล (MPa) เป็นเวลา ๓๐ วินาทีต้องไม่ปรากฏการบวม (Bulge) การบิดเบี้ยว (Distortion) หรือการรั่วซึม (Leakage)(ข) ทดสอบการขยายตัวด้วยความดัน ๓.๓๐ เมกะปาสกาล (MPa) ปริมาตรการขยายตัวถาวรของถังต้องไม่เกิน ๑ ใน ๕,๐๐๐ของความจุถัง(ค)ทดสอบการรั่วซึมด้วยความดัน ๖๙๐ กิโลปาสกาล (kPa) แล้วต้องไม่ปรากฏการรั่วซึมข้อ๕ ผู้ตรวจและทดสอบต้องดำเนินการตามเงื่อนไขดังต่อไปนี้(๑)ผู้ตรวจและทดสอบทั่วไป(ก)ทำการตรวจและทดสอบ ณสถานที่ประกอบกิจการตามที่ระบุไว้ในหนังสือให้ความเห็นชอบโดยบุคลากรของผู้ตรวจและทดสอบโดยระหว่างดำเนินการตรวจและทดสอบให้ส่งสัญญาณจากระบบโทรทัศน์วงจรปิดไปยังระบบสารสนเทศกรมการขนส่งทางบกตลอดเวลาและต้องจัดเก็บข้อมูลจากระบบโทรทัศน์วงจรปิดไว้ไม่น้อยกว่า ๑ ปี(ข)ทำการตรวจและทดสอบเฉพาะรถที่ติดตั้งส่วนควบและเครื่องอุปกรณ์ โดยผู้ได้รับความเห็นชอบการเป็นผู้ติดตั้งจากกรมการขนส่งทางบกเท่านั้นเว้นแต่กรณีเป็นรถที่ได้ติดตั้งส่วนควบและเครื่องอุปกรณ์ไว้แล้วก่อนวันที่ ๑๘เมษายน พ.ศ. ๒๕๕๒ ก็ให้สามารถทำการตรวจและทดสอบได้(ค)ปฏิบัติตามขั้นตอนและวิธีการตรวจและทดสอบตามที่กำหนดไว้ในคู่มือปฏิบัติงานตรวจและทดสอบโดยใช้เครื่องมือเครื่องใช้และสิ่งอำนวยความสะดวกของผู้ตรวจและทดสอบ(ง)เมื่อตรวจและทดสอบรถแต่ละคันเสร็จสิ้นให้ผู้ตรวจและทดสอบวินิจฉัยผลการตรวจและทดสอบโดยต้องบันทึกข้อมูลผลการตรวจและทดสอบและบันทึกข้อบกพร่องกรณีรถไม่ผ่านการตรวจและทดสอบ (ถ้ามี)ลงในระบบสารสนเทศกรมการขนส่งทางบกทันที(จ)รถที่ผ่านการตรวจและทดสอบ ให้ผู้ตรวจและทดสอบออกหนังสือรับรองการตรวจและทดสอบจากระบบสารสนเทศกรมการขนส่งทางบกให้แก่เจ้าของรถหรือผู้นำรถเข้ารับการตรวจและทดสอบพร้อมติดเครื่องหมายผ่านการตรวจและทดสอบการติดตั้งตามแบบท้ายประกาศนี้ที่ด้านในซ้ายของกระจกกันลมหน้าและเครื่องหมายผ่านการตรวจและทดสอบถังตามแบบท้ายประกาศนี้ที่ถังทุกใบให้เห็นได้อย่างชัดเจนสำหรับรถที่ไม่ผ่านการตรวจและทดสอบให้ผู้ตรวจและทดสอบแจ้งผลการตรวจและทดสอบและข้อบกพร่องของรถคันนั้นพร้อมจัดพิมพ์รายงานผลการตรวจและทดสอบการติดตั้งจากระบบสารสนเทศกรมการขนส่งทางบกให้แก่เจ้าของรถหรือผู้นำรถเข้ารับการตรวจและทดสอบและหากพบถังไม่ปลอดภัยต่อการใช้งาน เนื่องจากมีข้อบกพร่อง ชำรุดหรือเสียหายจนไม่สามารถใช้งานต่อไปได้ให้พ่นอักษรสีขาวคำว่า ห้ามใช้ถัง ไว้ที่ถังในตำแหน่งที่เห็นได้อย่างชัดเจน(ฉ)จัดเก็บค่าบริการตรวจและทดสอบตามอัตราที่กำหนดท้ายหนังสือให้ความเห็นชอบการเป็นผู้ตรวจและทดสอบ(๒)ผู้ตรวจและทดสอบที่เป็นผู้ผลิต(ก)ทำการตรวจและทดสอบ ณ สถานที่ประกอบกิจการตามที่ระบุไว้ในหนังสือให้ความเห็นชอบโดยบุคลากรของผู้ตรวจและทดสอบ(ข)ทำการตรวจและทดสอบเฉพาะรถที่ติดตั้งส่วนควบและเครื่องอุปกรณ์ โดยผู้ได้รับความเห็นชอบการเป็นผู้ติดตั้งจากกรมการขนส่งทางบกซึ่งเป็นผู้ติดตั้งที่เป็นผู้ผลิตรถยนต์ที่ผลิตขึ้นเองในประเทศไทยเท่านั้น(ค)เมื่อตรวจและทดสอบรถแต่ละคันเสร็จสิ้นให้ผู้ตรวจและทดสอบวินิจฉัยผลการตรวจและทดสอบโดยต้องบันทึกข้อมูลผลการตรวจและทดสอบลงในระบบสารสนเทศกรมการขนส่งทางบกทันที(ง)ออกหนังสือรับรองการตรวจและทดสอบตามแบบท้ายประกาศนี้ให้แก่เจ้าของรถหรือผู้นำรถเข้ารับการตรวจและทดสอบและจัดเก็บสำเนาหนังสือรับรองการตรวจและทดสอบพร้อมรายละเอียดแนบท้ายหนังสือรับรองการตรวจและทดสอบของรถที่ได้รับการบริการไว้ที่สถานประกอบกิจการให้พร้อมสำหรับการตรวจสอบของกรมการขนส่งทางบกเป็นระยะเวลาไม่น้อยกว่า๓ ปี ทั้งนี้ รายละเอียดแนบท้ายหนังสือรับรองการตรวจและทดสอบให้มีรายการอย่างน้อยดังนี้๑)ชื่อผู้ตรวจและทดสอบ๒)เลขที่หนังสือรับรอง๓)วันที่ทำการตรวจและทดสอบ๔)สถานที่ตรวจและทดสอบ๕)หมายเลขทะเบียนรถ หรือหมายเลขประจำรถ (Vehicle Identity Number : VIN)๖)หมายเลขเครื่องยนต์๗)รายงานการตรวจและทดสอบมาตรฐานส่วนควบและเครื่องอุปกรณ์ที่ติดตั้ง(จ)ติดเครื่องหมายผ่านการตรวจและทดสอบการติดตั้งตามแบบท้ายประกาศนี้ที่ด้านในซ้ายของกระจกกันลมหน้าหรือติดแผ่นป้ายแสดงวันที่ตรวจและทดสอบ วันที่ตรวจและทดสอบครั้งต่อไปและชื่อผู้ตรวจและทดสอบไว้ที่ตัวรถในตำแหน่งที่เห็นได้อย่างชัดเจนใกล้กับอุปกรณ์รับเติมก๊าซ(ฉ)ติดเครื่องหมายผ่านการตรวจและทดสอบถังตามแบบท้ายประกาศนี้หรือติดแผ่นป้ายแสดงหมายเลขของถัง วันที่ตรวจและทดสอบ วันที่ถังหมดอายุ ชื่อผู้ตรวจและทดสอบไว้ที่ถังทุกใบในตำแหน่งที่เห็นได้อย่างชัดเจน(๓)ผู้ตรวจและทดสอบถัง(ก)ทำการตรวจและทดสอบ ณสถานที่ประกอบกิจการตามที่ระบุไว้ในหนังสือให้ความเห็นชอบโดยบุคลากรของผู้ตรวจและทดสอบ(ข)ปฏิบัติตามขั้นตอนและวิธีการตรวจและทดสอบตามที่กำหนดไว้ในคู่มือปฏิบัติงานตรวจและทดสอบโดยใช้เครื่องมือเครื่องใช้และสิ่งอำนวยความสะดวกของผู้ตรวจและทดสอบ(ค)เมื่อตรวจและทดสอบถังแต่ละใบเสร็จสิ้นให้ผู้ตรวจและทดสอบวินิจฉัยผลการตรวจและทดสอบโดยต้องบันทึกข้อมูลผลการตรวจและทดสอบและบันทึกข้อบกพร่องกรณีถังไม่ผ่านการตรวจและทดสอบ (ถ้ามี)ลงในระบบสารสนเทศกรมการขนส่งทางบกทันที(ง)ถังที่ผ่านการตรวจและทดสอบให้ผู้ตรวจและทดสอบออกหนังสือรับรองการตรวจและทดสอบถังจากระบบสารสนเทศกรมการขนส่งทางบกพร้อมติดเครื่องหมายผ่านการตรวจและทดสอบถังตามแบบท้ายประกาศนี้ที่ถังทุกใบให้เห็นได้อย่างชัดเจนสำหรับถังที่ไม่ผ่านการตรวจและทดสอบให้ผู้ตรวจและทดสอบแจ้งผลการตรวจและทดสอบ และข้อบกพร่องของถังนั้นพร้อมจัดพิมพ์รายงานผลการตรวจและทดสอบจากระบบสารสนเทศ กรมการขนส่งทางบกให้แก่เจ้าของรถหรือผู้นำรถเข้ารับการตรวจและทดสอบและหากพบถังไม่ปลอดภัยต่อการใช้งาน เนื่องจากมีข้อบกพร่อง ชำรุดหรือเสียหายจนไม่สามารถใช้งานต่อไปได้ให้พ่นตัวอักษรสีขาวคำว่า ห้ามใช้ถัง ไว้ที่ถังในตำแหน่งที่เห็นได้อย่างชัดเจนจ)จัดเก็บค่าบริการตรวจและทดสอบตามอัตราที่กำหนดท้ายหนังสือให้ความเห็นชอบการเป็นผู้ตรวจและทดสอบข้อ๖ การตรวจและทดสอบการติดตั้งต้องดำเนินการภายในกำหนดระยะเวลาดังนี้(๑)รถที่ติดตั้งส่วนควบและเครื่องอุปกรณ์โดยผู้ติดตั้งที่เป็นผู้ผลิตที่ผลิตในประเทศไทยให้ทำการตรวจและทดสอบโดยผู้ตรวจและทดสอบที่เป็นผู้ผลิตก่อนการจดทะเบียนครั้งแรกหลังจากนั้นให้ทำการตรวจและทดสอบ โดยผู้ตรวจและทดสอบทั่วไปภายใน ๓๐ วันก่อนชำระภาษีประจำปีของปีที่ ๔หลังจากนั้นให้ทำการตรวจและทดสอบโดยผู้ตรวจและทดสอบทั่วไปภายใน ๓๐ วัน ก่อนชำระภาษีประจำปีทุกปีกรณีแก้ไขเพิ่มเติมหรือเปลี่ยนแปลงส่วนควบและเครื่องอุปกรณ์ให้แตกต่างไปจากการติดตั้งของผู้ติดตั้งที่เป็นผู้ผลิตรถยนต์ก่อนครบกำหนดชำระภาษีประจำปีของปีที่ ๔ให้ทำการตรวจและทดสอบโดยผู้ตรวจและทดสอบทั่วไปภายใน ๓๐ วันก่อนมาดำเนินการทางทะเบียน(๒)รถที่ติดตั้งส่วนควบและเครื่องอุปกรณ์โดยผู้ติดตั้งทั่วไปหรือผู้ติดตั้งที่เป็นผู้ผลิตซึ่งอยู่ในต่างประเทศให้ทำการตรวจและทดสอบโดยผู้ตรวจและทดสอบทั่วไปภายใน ๓๐ วันก่อนแจ้งเปลี่ยนชนิดเชื้อเพลิง หรือก่อนการจดทะเบียน แล้วแต่กรณีหลังจากนั้นให้ทำการตรวจและทดสอบโดยผู้ตรวจและทดสอบทั่วไปภายใน ๓๐ วันก่อนชำระภาษีประจำปีทุกปี(๓)กรณีเปลี่ยนแปลงถังให้ทำการการตรวจและทดสอบภายใน ๓๐ วัน ก่อนมาดำเนินการทางทะเบียน(๔)กรณีการแจ้งเปลี่ยนชนิดเชื้อเพลิง หรือการดำเนินการทางทะเบียน ได้แก่การเปลี่ยนแปลงถังและการเปลี่ยนแปลงส่วนควบและเครื่องอุปกรณ์สำหรับใช้ก๊าซปิโตรเลียมเหลวเป็นเชื้อเพลิงก่อนครบกำหนดชำระภาษีประจำปีในปีนั้นน้อยกว่า ๑๘๐ วัน ให้นำรถเข้ารับการตรวจและทดสอบครั้งต่อไปภายใน๓๐ วัน ก่อนชำระภาษีประจำปีของปีถัดไป(๕)รถที่แก้ไขเปลี่ยนแปลงหรือติดตั้งส่วนควบและเครื่องอุปกรณ์สำหรับใช้ก๊าซปิโตรเลียมเหลวเป็นเชื้อเพลิงใหม่ต้องทำการติดตั้งโดยผู้ติดตั้งและผ่านการตรวจและทดสอบตามประกาศนี้ทุกครั้งที่มีการเปลี่ยนแปลงหรือติดตั้ง(๖)การติดตั้งส่วนควบและเครื่องอุปกรณ์สำหรับใช้ก๊าซปิโตรเลียมเหลวเป็นเชื้อเพลิงเข้ากับเครื่องยนต์ที่เปลี่ยนแปลงใหม่ต้องทำการติดตั้งโดยผู้ติดตั้งและผ่านการตรวจและทดสอบตามประกาศนี้ทุกครั้งที่มีการติดตั้งข้อ๗ ให้เจ้าของรถหรือผู้ครอบครองรถนำรถมาทำการตรวจและทดสอบถังโดยผู้ตรวจและทดสอบถังเมื่อถังมีอายุใช้งานมาแล้วครบ ๑๐ ปี นับแต่วันที่ตรวจและทดสอบครั้งแรกหลังจากนั้นให้ทำการตรวจและทดสอบถังทุก ๕ ปีข้อ๘ หนังสือรับรองการตรวจและทดสอบที่ได้ออกไว้ก่อนวันที่ประกาศนี้มีผลใช้บังคับให้ใช้ได้ต่อไปจนกว่าจะครบกำหนดการตรวจและทดสอบครั้งต่อไปหรือให้สิ้นสุดเมื่อมีการเปลี่ยนแปลงถังหรือส่วนควบและเครื่องอุปกรณ์ตามข้อ ๖ข้อ ๙[๑] ประกาศนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปประกาศ ณ วันที่ ๒๙กันยายน พ.ศ. ๒๕๖๐สนิท พรหมวงษ์อธิบดีกรมการขนส่งทางบก[เอกสารแนบท้าย]๑.แบบหนังสือรับรองการตรวจและทดสอบสำหรับผู้ตรวจและทดสอบที่เป็นผู้ผลิต๒.แบบเครื่องหมายผ่านการตรวจและทดสอบการติดตั้ง๓.แบบเครื่องหมายผ่านการตรวจและทดสอบถัง(ดูข้อมูลจากภาพกฎหมาย)ภวรรณตรี/จัดทำ๒๐ ธันวาคม๒๕๖๐ปุณิกา/ตรวจ๓๐ ธันวาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๓๐๐ ง/หน้า ๘๗/๔ ธันวาคม ๒๕๖๐